ምንጪ ስእሊ, University Hospitals Birmingham ማላላ፡ ምስ ሓወየት፡ ኣብ ኣህጕራዊ መድርኽ ወጺኣ ብትምህርቲ ቈላዑን መሰላት ደቂ-ሰባትን ብዓውታ ጐስጓሳ ቀጸለት። ምስ ኣቦኣ፡ ዝያዲን፡ ኰይና ድማ ማላላ-ፋንድ ዚብል ትካል መስረተት - እቲ ትካላ ድማ "ኵለን ኣዋላድ ንክምሃራን ከይፈርሃ ንክነብራን" እዩ ዕላምኡ። ብ 2014 ማላላ እታ ብዕድሜ ዝነኣሰት ተሸላሚት ብልጫ-ኖብል ኰይና ተመርጸት። እቲ ብልጫ ምስ ህንዳዊት ተቓላሲት፡ ካይላሽ ሳትያርቲ፡ ተኻፈለቶ - በቲ ንመሰላት-ቈላዑ ንክኽበር ዘካየድኦ ጐስጓሳት። ማላላ እናተማህረት ቃልሳ ቀጸለት። ሕጂ ኣብ ኦክስፈርድ ዩኒቨርሲቲ ትምሃር ኣላ። ህይወት ኣብ ፓኪስታን ጌና ሓደገኛ ድዩ?
